עם גיבוש אגודת הידידים למען המרכז הרפואי 'מעיני הישועה', התכנסו בראשית חודשי מאי חברי האגודה לארוחת ערב חגיגית לציון השקת האגודה, המורכבת מאנשי עסקים מובילים בישראל שנרתמו על מנת לסייע בפיתוח המרכז הרפואי ומחלקותיו השונות.
את פני חברי האגודה קיבל נגיד המרכז הרפואי 'מעיני הישועה', פרופ' מרדכי שני, שבירך את החברים על יוזמתם והירתמותם למען המשך פיתוחו ושגשגו של המרכז הרפואי – כמרכז רפואי קהילתי מוביל בתחומו.
מנכ"ל המרכז הרפואי 'מעיני הישועה', הרב שלמה רוטשילד, בירך אף הוא את חברי האגודה על העלאת המטרה החשובה של פיתוח המרכז הרפואי למען הציבור כולו. כן סקר בפני חברי האגודה את תנופת הפיתוח המרשימה שנעשתה במרכז הרפואי בשנים האחרונות ובפרט בשנה החולפת, הוא הציג את תכניות החומש של המרכז הרפואי ובהם חנוכת בניין האשפוז החדש של 'מרכז היידן לקרדיולוגיה'. המנכ"ל הביע תקווה כי עזרתם הרבה של חברי אגודת הידידים תסייע בהמשך פיתוחו ושגשוגו של המרכז הרפואי.
המנהל הרפואי פרופ' מוטי רביד, שיתף את החברים על פעילות הצוותים הרפואיים המקצועיים והמובילים בתחומם הפועלים במרכז הרפואי הפועלים עם הציוד המתקדם ביותר, בד בבד עם שמירה על ערך קדושת החיים ומסירות השירות למאושפזים.
יו"ר הדירקטוריון, רו"ח משה לאון, פרש בפני חברי האגודה את הפן התקציבי של המרכז הרפואי ומערך התמיכה הפיננסי של המרכז הרפואי – במסגרתו גם הוקמה אגודת הידידים – שנועד ללוות את התפתחותו והצעתו של המרכז הרפואי קדימה בשנים הקרובות.
את ערב ההשקה הנחה מנהל האגודה – יועץ התקשורת מר צבי וילדר, שסיכם את הערב והודה לחברי האגודה.
מנהל אגף קשרי חוץ ב'מעיני הישועה', חיים ולצר, אומר: "אגודת הידידים תומכת ומעניקה גיבוי בכל היוזמות להרחבת פעילות המרכז הרפואי. זו יוזמה חשובה ומבורכת המהווה חמצן חיוני להמשך הפעילות להצלת חיים, אנו מברכים על הירתמותם של חברי האגודה".